આ આહિર મિત્રોને એક વિશેષ પ્રકારનો અવાજ કરવામાં નિપુણતા છે, આસપાસ ક્યાંય આંટાફેરા કરતા સિંહ કે સિંહણ દેખાય એટલે એમના એ વિશેષ અવાજે, એ અવાજ જ્યાં સુધી પહોંચે ત્યાં સુધી સંદેશ પહોંચે કે આ વિસ્તારમાં જનાવર છે, અને એ સંદેશ રીલે થતો રહે. સિંહો તો તાકમાં જ હોય કે કોઈ ભેંસ કે બચ્ચું એકલું પડે, અથવા કોઈ ઘાયલ ભેંસ ટોળાથી પાછળ રહી જાય. આવા અનેક અવાજો આ મિત્રોની ખાસીયત છે, અને એમાં તેમના સંદેશાવ્યવહાર ચાલે છે. અમેય એવા અવાજ કરવાના અણઘડ પ્રયત્ન કરેલા ને નિષ્ફળ થયેલા.